# Suecia

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
| **Reino de SueciaKonungariket Sverige* |
|

|  |  |
| --- | --- |
|  |  |
| (En detalle) | (En detalle) |

 |
| Lema nacional: För sverige i tiden |
| Himno nacional: *Du gamla, Du fria* |
| Situación de Suecia |
| **Capital**  • **Población** | Estocolmo 974.073 (2020) |
| **Mayor ciudat** | Estocolmo |
| **Idiomas oficials** | No'n tien¹ |
| **Forma de gubiernoRei Primer menistr0** | Monarquía parlamentaria Carlos XVI Gustavo Magdalena Andersson |
| **Unión** | Sieglos X - XIII |
| **Superficie**  • **Total**  • **% auguaMugas** | Posición 54º 449.964 km² 8,67% 2.233 km |
| **Población**  • **Total** (2020)  • **Densidat** | Posición 86º 10.336.399 22,97 hab/km² |
| **PIB (PPA)**  • **Total (2007)**  • **PIB per capita** | Posición 30º US$ 274.449 30.300 |
| **Moneda** | Corona (kr, SEK) = 100 öre |
| **Chentilicio** | Sueco/a |
| **Zona horaria**  • **en Verano** | UTC+1 UTC+2 |
| **Dominio d'Internet** | .se |
| **Codigo telefonico** | `+46` |
| **Prefixo radiofonico** | `7SA-7SZ, 8SA-8SZ, SAA-SMZ` |
| **Codigo ISO** | 752 / SWE / SE |
| Miembro de: UE, ONU |
| 1 O sueco ye l'idioma nacional de facto. Se reconoixen oficialment cinco idiomas como luengas minoritarias. |

O **Reino de Suecia**, u **Suecia** ye un país d'Europa que fa parti d'a Unión Europea (UE).
Muga con Noruega en o norte, Dinamarca en o sud-ueste y Finlandia en l'este.

## Toponimia

Ye un toponimo derivau d'o etnonimo d'o pueblo chermanico que i predominó cuan forachitoron a los godos, los suecos. O toponimo ye documentau en aragonés por primera vegada en a "*Grant Cronica d'Espanya*", compilación historica empentada por Chuan Ferrández d'Heredia:

Estas fueron companyas de las yslas frias. es a saber de scançia & de gotica. & delas otras yslas q(ue) son apres de siçia. & de **soeçia** & de alamanya.
## Cheografía

Situau en o norte d'Europa, Suecia limita a o este con a mar Baltica y o golfo de Botnia, dando-le a o país una larga linia costera, que forma a parti iste d'a peninsula Escandinava. A o ueste se troban os Alpes escandinavos (Skaderna), os cuals forman una buega natural con Noruega. A o nord-este limita con Finlandia, a o sud-ueste con os estreitos de Skagerrak, Kattegat y Öresund, que lo deseparan de Dinamarca, Alemanya, Polonia, Rusia, Lituania, Letonia y Estonia. Amás, ye connectau con Dinamarca por o puent d'Öresund.

Con una superficie de 450 295 km²,​ Suecia ye o 57° país mas gran d'o mundo. Ye o cinqueno mas gran d'o continent y o mas gran d'Europa d'o Norte. A suya grandaria ye un poquet mas gran que o estato de California y semellant a o d'Uzbekistán, con una población de mas de 10 millons d'habitants.

L'altitut minima de Suecia se troba en a badía d'o laco Hammarsjön, amán de Kristianstad con 2,41 metros baixo o livel d'o mar. L'altitut maxima d'o país ye en o mont Kebnekaise con 2.111 m.O territorio sueco tamién comprende unas 221 800 islas, d'as cuals 1085 contan con una población permanent.​ Gotland, Öland, Orust, Hisingen y Värmdö son as islas mas grans d'o país.

En a suya mayoría, o territorio sueco ye plano, con excepción d'a zona ueste an surten os Alpes escandinavos.

## Clima

A mayor parti de Suecia tiene un clima templau, manimenos a suya latitut norte, con cuatro estacions distintas y temperaturas suaus entre tot l'anyo. L'hibierno en l'extremo sud gosa estar feble y se manifiesta solament a traviés de cualques periodos mas curtos con nieu y temperaturas baixo cero, l'agüerro bien puede convertir-se en primavera allí, sin un periodo definiu d'hibierno. O país se puede dividir en tres tipos de clima: a parti mas a o sud tiene un clima oceanico, a parte central tiene un clima continental humido y a parte mas a o norte tiene un clima subarctico. Manimenos, Suecia ye muito mas calida y ixuga que atros puestos en una latitut semellant, y mesmo bella cosa mas a o sud, prencipalment a causa d'a combinación d'a Corrient d'o Golfo.

A temperatura mas alta nunca rechistrada en Suecia estió de 38 °C en Målilla en 1947, mientres que a temperatura mas freda nunca rechistrada estió de -52,6 °C en Vuoggatjålme o 2 de febrero de 1966.

A causa d'a gran latitut de Suecia, a duración d'a luz d'o día vareya muito. A o norte d'o Cerclo Polar Arctico, o sol nunca se mete en verano y nunca sale en hibierno. Manimenos, en a capital Estocolmo,que se troba mas a o sud, a luz d'o diya dura mas de 18 horas a fins de chunio, pero solament arredol de 6 horas a fins d'aviento.

## Historia

Suecia naixió como país independient y unificau entre a Edat Meya. Desembolicó una administración moderna centralizada dende o reinau d'o rei Gustavo I en o sieglo XVI. En o sieglo XVII o país extendió os suyos territorios y formó l'Imperio Sueco. A mayoría d'os territorios conquerius difuera d'a peninsula escandinava los perdió entre os sieglos XVIII y XIX. A rechión oriental de Suecia, l'actual Finlandia, estió conquerida por Rusia en 1809. A zaguera guerra en que Suecia s'embrecó ocurrió en 1814, cuan Suecia obligó Noruega a formar a unión personal con Suecia, que disolvió en 1905. Dende 1814, Suecia ha estau en paz y ha adoptau una politica exterior de neutralidat en tiempo de guerra.

## Organización politico-administrativa

### Condaus

Suecia se divide en 21 condaus clamaus *län*.

Condaus (*län*) de Suecia.

| Escudo | Condau (*Län*) | Capital | Aria (km2) | Habitants (2019) |
| --- | --- | --- | --- | --- |
|  | Estocolmo | Estocolmo | 6,519.3 | 2,377,081 |
|  | Västerbotten | Umeå | 55,186.2 | 271,736 |
|  | Norrbotten | Luleå | 98,244.8 | 250,093 |
|  | Uppsala | Uppsala | 8,207.2 | 383,713 |
|  | Södermanland | Nyköping | 6,102.3 | 297,540 |
|  | Östergötland | Linköping | 10,602.0 | 465,495 |
|  | Jönköping | Jönköping | 10,495.1 | 363,599 |
|  | Kronoberg | Växjö | 8,466.0 | 201,469 |
|  | Kalmar | Kalmar | 11,217.8 | 245,446 |
|  | Gotland | Visby | 3,151.4 | 59,686 |
|  | Blekinge | Karlskrona | 2,946.4 | 159,606 |
|  | Skåne | Malmö, *Kristianstad* | 11,034.5 | 1,377,827 |
|  | Halland | Halmstad | 5,460.7 | 333,848 |
|  | Västra Götaland | Gotemburgo, *Vänersborg* | 23,948.8 | 1,725,881 |
|  | Värmland | Karlstad | 17,591.0 | 282,414 |
|  | Örebro | Örebro | 8,545.6 | 304,805 |
|  | Västmanland | Västerås | 5,145.8 | 275,845 |
|  | Dalarna | Falun | 28,188.8 | 287,966 |
|  | Gävleborg | Gävle | 18,198.9 | 287,382 |
|  | Västernorrland | Härnösand | 21,683.8 | 245,347 |
|  | Jämtland | Östersund | 49,341.2 | 130,810 |

### Diez ciudaz mas importants

As diez ciudaz mas importants son:

| Puesto | Nombre | Población en 2015 |
| --- | --- | --- |
| 1 | Estocolmo | 1,515,017 |
| 2 | Göteborg | 599,011 |
| 3 | Malmö | 316,588 |
| 4 | Uppsala | 220 000 |
| 5 | Upplands Väsby | 122,953 |
| 6 | Västerås | 122,953 |
| 7 | Örebro | 120,650 |
| 8 | Linköping | 111,267 |
| 9 | Helsingborg | 109,869 |
| 10 | Jönköping | 96,996 |

## Cheografía humana y sociedat

### Gastronomía

A gastronomía sueca siempre ha estau baixo a influencia d'o clima y os recursos disponibles en as diferents rechions d'o país. Como que a d'atros países escandinavos (Dinamarca, Finlandia y Noruega), ye tradicionalment sencilla. O pescau, a carne y as trunfas son os ingredients basicos pa elaborar a mayoría d'as tipicas recetas suecas.

Entre os platos mas famosos d'o país destacan as mondonguillas suecas (Köttbullar), tradicionalment servidas con salsa, trunfas bullidas y con mermelada d'anayons royos. Tamién o lutfisk y o smörgåsbord. O knäckebröd ye o pan tradicional sueco y s'ha desarrollau en muitas variants contemporanias.

## Referencias

|  |
| --- |
| **Estaus d'Europa** |
| Abkhasia3 | Albania | Alemanya | Andorra | Armenia2 | Austria | Azerbaichán1 | Belarrusia | Belchica | Bosnia y Herzegovina | Bulgaria | Cazaquistán1 | Croacia | Cheorchia1 | Chipre2 | Chipre d'o Norte2, 3 | Chequia | Dinamarca | Eslovaquia | Eslovenia | Espanya1 | Estonia | Finlandia | Francia1 | Grecia | Hongría | Islandia | Irlanda | Italia1 | Kosovo3 | Letonia | Liechtenstein | Lituania | Luxemburgo | Macedonya d'o Norte | Malta | Moldavia | Mónegue | Montenegro | Noruega | Osetia d'o Sud3 | Países Baixos | Polonia | Portugal | Reino Uniu | Rumanía | Rusia1 | San Marino | Serbia | Suecia | Suiza | Transnistria3 | Turquía1 | Ucraína | Vaticano |
| **Dependencias**: Åland | Akrotiri y Dhekelia | Chibraltar | Guernési | Isla de Man | Islas Feroe | Jèrri | Svalbard |
| 1 Parti d'o suyo territorio ye difuera d'Europa. 2 Se troba en Asia, pero tien relacions historico-culturals con Europa. 3 Parcialment reconoixiu. |